**zemsliekšņa iepirkumA - CENU APTAUJAS**

**„Motorlaivas piegāde projekta „Mazaizsargāto bērnu sociālā iekļaušana ar airēšanas un drošas uzvedības uz ūdens aktivitātēm” Rowing4confidence/ Nr. LL-00032 aktivitāšu nodrošināšanai”, identifikācijas Nr. DPCP 2025/21**

 REZULTĀTU APKOPOJUMS

|  |  |
| --- | --- |
| 1. Iepirkuma procedūras veids
 | Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā kopējā līgumcena ir 5767,53 EUR bez pievienotās vērtības nodokļa (turpmāk – PVN). Kārtību, kādā veicami normatīvajos aktos iepirkumu jomā nereglamentētie iepirkumi, kuru paredzamā līgumcena piegāžu, pakalpojumu, būvdarbu līgumiem ir mazākā par normatīvajos aktos iepirkumu jomā noteiktajām līgumcenu robežām, nosaka Daugavpils valstspilsētas pašvaldības noteikumi par iepirkumu veikšanas organizēšanu, kas apstiprināti ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e (turpmāk – Noteikumi). |
| 1. Datums, kad publicēts uzaicinājums
 | Uzaicinājums publicēts Daugavpils valstspilsētas pašvaldības tīkmekļvietnē www.daugavpils.lv 11.03.2025., https://www.daugavpils.lv/pasvaldiba/normativajos-aktos-nereglamentetie-iepirkumi?purchase=8607 |
| 1. Pasūtītāja nosaukums
 | Daugavpils valstspilsētas pašvaldība, reģ. Nr. 90000077325, Krišjāņa Valdemāra iela 1, Daugavpils, LV-5401. |
| 1. Zemsliekšņa iepirkuma mērķis
 | Motorlaivas piegāde projekta „Mazaizsargāto bērnu sociālā iekļaušana ar airēšanas un drošas uzvedības uz ūdens aktivitātēm” Rowing4confidence/ Nr. LL-00032 aktivitāšu nodrošināšanai |
| 1. Piedāvājuma izvēles kritērijs:
 | Piedāvājums ar viszemāko cenu, kas pilnībā atbilst prasībām. |
| 1. Piedāvājumu iesniegšanas vieta un termiņš
 | Līdz 2025. gada 18.marta plkst. 10:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu ilga.leikuma@daugavpils.lv.  |
| 1. Prasības pretendentam un pretendenta piedāvājumam
 | 1. Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).2. Pretendentam izvirzītās kvalifikācijas prasības dalībai cenu aptaujā:2.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv u.c);2.2. pretendentam nav pasludināts maksātnespējas process vai uzsākta tā likvidācija (šo informāciju pasūtītājs iegūst publiskajās datu bāzes);2.3. pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR (šo informāciju pasūtītājs iegūst publiskajās datu bāzēs). |
| 1. Iesniegtie piedāvājumi- pretendenta nosaukums, piedāvātā cena un citas ziņas, kas raksturo piedāvājumu
 | 1. SIA „Zīmes”, reģ.Nr. 40103821667, „Alpi”, Salaspils novads, LV-2169.Piedāvājums iesūtīts elektroniski no e-pasta kristaps@amberlat.lv 17.03.2025. plkst. 16:18.Piedāvātā līgumcena: 5696,53 EUR bez PVN.2. SIA „Dole Marine”, reģ.Nr. 40003973540, „Malkas laukums”, Salaspils pag., Salaspils nov., LV-2121.Piedāvājums iesūtīts elektroniski no e-pasta valts@boats.lv 18.03.2025. plkst. 08:47.Piedāvātā līgumcena: 5588,00 EUR bez PVN.*SIA „Zīmes”, reģ.Nr. 40103821667, piedāvājums neatbilst cenu aptaujas prasībām,* *piedāvājums ir noraidāms un nav tālāk izskatāms. Saskaņā ar cenu aptaujas 10.2.3.punktu pretendentam izvirzīta šāda prasība dalībai cenu aptaujā - pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR. Šo informāciju pasūtītājs iegūst publiskajās datu bāzēs. Konstatēts, ka pretendentam SIA „Zīmes”, reģ.Nr. 40103821667, saskaņā ar Valsts ieņēmumu dienesta Nodokļu parādnieku datu bāzē esošo informāciju 18.03.2025. ir Valsts ieņēmumu dienesta administrēto nodokļu parāds, kuru kopsumma pārsniedz 150,00 EUR.**SIA „Dole Marine”, reģ.Nr. 40003973540, piedāvājums neatbilst cenu aptaujas prasībām, piedāvājums ir noraidāms un nav tālāk izskatāms. Konstatēts, ka pretendenta piedāvātās laivas platums neatbilst cenu aptaujas tehniskajā specifikācijā laivas platumam noteiktajiem parametriem, kā arī pretendenta piedāvājumā nav atrodama informācija par dzinēja uzglabāšanas pārvalku.* *Latvijas Republikas Augstākās tiesas Senāta Administratīvo lietu departaments 2010.gada 5.novembra spriedumā, lietā Nr.A42304206 ir norādījis: “Gadījumā, ja komisija secinās, ka pretendenta tehniskais piedāvājums neatbilst nolikumā norādīto tehnisko specifikāciju prasībām, attiecīgais piedāvājums ir noraidāms un nav tālāk izskatāms. Tātad ar šādu pretendentu arī nevar tikt noslēgts iepirkuma līgums”. Citā Augstākās tiesas 2013. gada 18. septembra sprieduma lietā Nr. SKA-772/2013 6. punktā norādīts, ka piedāvājuma neatbilstība neatkarīgi no tās būtiskuma ir pamats piedāvājuma tālākai nevērtēšanai. Turpinot vērtēt piedāvājumu, kurā pieļautā atšķirība no pasūtītāja prasībām ir šķietami neliela, tiek pārkāpts vienlīdzības un taisnīgas attieksmes princips. Ja arī citi pretendenti būtu zinājuši, ka var tikt piedāvātas no tehniskās specifikācijas nedaudz atšķirīgas preces (proti, ja šāda iespēja būtu paredzēta iepirkuma procedūras dokumentācijā), to piedāvājums, iespējams, būtu citādāks un tas savukārt varētu ietekmēt iepirkuma procedūras rezultātu.* |
| 9. Informācija par pieņemto lēmumu  | Ņemot vērā, ka saņemto pretendentu piedāvājumi neatbilst cenu aptaujas nosacījumiem, cenu aptauja „Motorlaivas piegāde projekta „Mazaizsargāto bērnu sociālā iekļaušana ar airēšanas un drošas uzvedības uz ūdens aktivitātēm” Rowing4confidence/ Nr. LL-00032 aktivitāšu nodrošināšanai”, identifikācijas Nr. DPCP 2025/21, tiek izbeigta bez rezultāta. |

2025.gada 18.martā:

Daugavpils pašvaldības centrālās pārvaldes Attīstības departamenta vadītāja D.Krīviņa

Daugavpils pašvaldības centrālās pārvaldes Attīstības departamenta vadītājas vietniece S.Krapivina

Daugavpils pašvaldības centrālās pārvaldes

Attīstības departamenta Projektu nodaļas vadītāja D.Briška-Nikolajeva

Daugavpils pašvaldības centrālās pārvaldes Attīstības departamenta

Investīciju un starptautisko sakaru nodaļas vadītāja O.Tolmačova

Daugavpils pašvaldības centrālās pārvaldes Attīstības departamenta juriste I.Leikuma-Bārtule